PATVIRTINTA

Gargždų atviro jaunimo centro

direktoriaus 2024 m. balandžio 19 d.

Įsakymu Nr.

**JAUNIMO DARBUOTOJO DARBUI SU JAUNIMU MOKYKLOSE  
PAREIGYBĖS APRAŠYMAS**

**I SKYRIUS** **PAREIGYBĖ**

1. BĮ Gargždų atviro jaunimo centro (toliau – įstaigos) jaunimo darbuotojo darbui su jaunimu mokyklose (toliau – darbuotojas) pareigybės aprašymas reglamentuoja darbuotojo dirbančio įstaigoje veiklą.

2. Darbuotojas organizuoja atvirą darbą su 14–29 metų jaunimu mokyklose, kuris grindžiamas paties jaunimo interesais, siekiant jaunuolių asmeninio ir socialinio tobulėjimo tiek per individualų darbą su atskirais asmenimis, tiek dirbant su grupėmis ar bendruomenėmis, ypatingą dėmesį skiriant mažiau galimybių turinčiam, mažiau motyvuotam jaunimui, kuris dėl įvairių priežasčių neturi galimybių ar nenori įsitraukti į jaunimo veiklos pasiūlymus.

3. Darbuotojas savo veikloje vadovaujasi Jungtinių Tautų vaiko teisių konvencija, Žmogaus teisių deklaracija, Lietuvos Respublikos Konstitucija, Lietuvos Respublikos jaunimo politikos pagrindų įstatymu, atvirų jaunimo centrų ir erdvių koncepcija, atvirų jaunimo centrų veiklos aprašu, Lietuvos Respublikos darbo kodeksu, Jaunimo centro nuostatais, darbo tvarkos taisyklėmis, kitais norminiais teisės aktais, reglamentuojančiais atvirąjį darbą su jaunimu, pareigybės aprašymu.

4. Darbuotoją priima į darbą ir iš jo atleidžia, skiria darbo užmokestį įstaigos direktorius Lietuvos Respublikos Darbo kodekso nustatyta tvarka. Jaunimo darbuotojui pagal Lietuvos profesijų klasifikatorių nustatytas 263508 – socialinio darbuotojo – konsultanto pareigybės kodas.

5. Pareigybės lygis – A2

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialius reikalavimus:

6.1. turėti aukštąjį socialinės srities mokslų išsilavinimą arba būti socialinės srities mokslų paskutinio kurso studentu;

6.2. turėti praktinės darbo su jaunimu patirties neformalaus ugdymosi kontekste;

6.3. mokėti bent vieną užsienio kalbą (anglų, prancūzų arba vokiečių) pažengusio vartotojo lygmens B1 lygiu;

6.4. gerai išmanyti Lietuvos Respublikos įstatymus, susijusius su vaikų ir jaunimo klausimais;

6.5. gerai pažinti atviro darbo su jaunimu tikslinę grupę, išmanyti bendruosius jaunimo ir specifinius tam tikrų jaunimo grupių poreikius;

6.6. turėti žinių ir įgūdžių apie neformalų ugdymą, neformalaus ugdymo metodus, vietinį, regioninį, nacionalinį, europinį darbo su jaunimu kontekstą, finansavimo galimybes ir kitus darbo su jaunimu aspektus;

6.7. mokėti dirbti kompiuteriu MS Office programiniu paketu.

6.8. turėti B kategorijos vairuotojo pažymėjimą ir bent 2 metus vairavimo patirtį.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. išsiaiškina ir įvertina jaunimo poreikius, analizuoja veiklos poveikį, rezultatus;

7.2. užmezga ir plėtoja unikalų santykį su jaunais žmonėmis, tampant jų ugdymosi skatintoju;

7.3. skatina jaunimą, įgalina, padeda adaptuotis, aktyvina. Padeda jauniems žmonėms įgyti ir tobulinti kompetencijas (žinias, įgūdžius, požiūrius bei vertybes) asmeninėje, socialinėje, sociokultūrinėje ir kitose aktualiose srityse. Skatina savarankiškumą, pasitikėjimą savimi ir savigarbą, asmeninę atsakomybę, bendravimo, kritinio sąmoningumo, bendradarbiavimo ir konfliktų sprendimo įgūdžius; bendrauja su jaunais žmonėmis, aktyviai klausosi, reflektuoja, teikia grįžtamąjį ryšį;

7.4. užtikrina saugią aplinką, stiprina jauno žmogaus prisitaikymo prie aplinkos sugebėjimus, padeda atstatyti ryšį su visuomene ir į ją integruotis, skatina pilnavertiškesnį jauno žmogaus socialinį funkcionavimą;

7.5. konsultuoja, pataria, teikia jauniems žmonėms individualią socialinę pagalbą įvairiose probleminėse situacijose;

7.6. numato neigiamus reiškinius, poelgius ir padeda jų išvengti;

7.7. vykdo tabako, alkoholio, kitų psichotropinių medžiagų vartojimo, nusikalstamumo ir kt. pirminę ir antrinę prevenciją;

7.8. pagal poreikį bendradarbiauja su asmenimis iš jauno žmogaus aplinkos, pvz. šeimomis, mokyklomis, policija, parapija, bendruomene, neformalaus švietimo, jaunimo nevyriausybinėmis organizacijomis, valstybės ir savivaldybių institucijomis ir įstaigomis, kitais fiziniais ir juridiniais asmenimis;

7.9. informuoja jaunus žmones jiems aktualiais klausimais, taip pat teikia informaciją visuomenei, nevyriausybinėms organizacijoms ir institucijoms apie vykdomas veiklas, pasiektus rezultatus, jaunimo situaciją ir poreikius, kitais klausimais;

7.10. moderuoja diskusijas tarp jaunų žmonių bei jas valdo;

7.11. kelia savo darbo ugdomosios veiklos tikslus;

7.12. įtraukia jaunus žmones į darbo su jaunimu mokykloje veiklos planavimą ir organizavimą;

7.13. nuolat stebi vidinius tarp mokyklos mokinių vykstančius procesus, juos analizuoja, padeda jaunuoliams juos suprasti ir daryti atitinkamą intervenciją;

7.14. kaupia ir teikia informaciją apie įvairių sričių institucijas, teikiančias paslaugas jaunimui, taip pat specialistus, dirbančius su jaunimu;

7.15. rengia savo veiklos programas, vadovaujantis įvertintais jaunų žmonių poreikiais bei kelia savo darbo ugdomosios veiklos tikslus;

7.16. nuolat ir sistemingai tobulina savo kompetencijas;

7.17. atstovauja jaunimui kitose institucijose;

7.18. rengia ir įgyvendina socialines programas ir projektus, užtikrinti jaunuolių veiklos formų įvairovę;

7.19. organizuoja darbą su jaunimu mokyklose kurios yra patvirtintos įstaigos vadovo;

7.20. darbuotojas vadovui teikia rekomendacijas dėl mokyklų keitimo ir atsiradus poreikiui jas keičia. Esant skubiems atvejams mokyklos keičiamos žodiniu susitarimu su vadovu;

7.21. darbuotojas bendradarbiauja su mokyklos administracija, socialiniais pedagogais, psichologais, bei kartu siekia jaunimo gerovės;

7.22. pagal mokyklos grafiką, pertrauku metu organizuoja jaunimo poreikius atitinkančias veiklas, pamokų metu atlieka su darbu susiejusius administracinius darbus, atlieka atvejo analizės su komandos nariais, teikia individualias konsultacijas arba bendradarbiauja su mokyklos administracija;

7.23. mokinių vasaros atostogų metu atlieką mobilaus darbo su jaunimu funkcijas prisijungdamas prie mobilių komandų arba vykdo kitas įstaigos vadovo paskirtas funkcijas/

8. Darbuotojas atsako už korektišką gautų duomenų panaudojimą, turimos informacijos konfidencialumą, savo darbo kokybę bei jaunuolių saugumą savo darbo metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_